బెంగళూరు, సెప్టెంబరు 11(ఆంధ్రజ్యోతి): సీనియర్ జర్నలిస్టు గౌరీ లంకేశ్ హత్య కేసులో సిట్ దర్యాప్తు వేగవంతమైంది. తాజాగా ఈ బృందంలోకి నలుగురు ఇన్స్పెక్టర్లు, ఏడుగురు సబ్ ఇన్స్పెక్టర్లు సహా 40మందిని అదనంగా చేర్చారు. దీంతో ఈ కేసును విచారిస్తున్న సిట్ సభ్యుల సంఖ్య 61కి చేరింది. వీరిలో 15-20 మంది సభ్యుల బృందం సోమవారం రాజరాజేశ్వరీనగర్లోని గౌరీలంకేశ్ ఇంటి ప్రాంతంలో క్షుణ్ణంగా పరిశీలన జరిపి, విచారణలు నిర్వహించింది. ఈ హత్య సుపారీతో జరిగిందని ‘సిట్’ భావిస్తున్నట్లు తెలుస్తోంది. ఈ మేరకు ఆంధ్రప్రదేశ్కు చెందిన ఒక వ్యక్తిని అదుపులోకి తీసుకుని విచారణ చేస్తున్నట్లు విశ్వసనీయ సమాచారం. కాగా, ఈ హత్య వ్యవహారంలో నక్సల్స్కు ప్రమేయం లేదని జనజీవన స్రవంతిలో కలసిన మాజీ నక్సల్ సిరిమనె నాగరాజు, నూర్ శ్రీధర్ అభిప్రాయపడ్డారు. ఈ హత్య వెనుక సంఘ్ పరివార్ హస్తం ఉండొచ్చన్నారు.
bengaluru, septembaru 11(aandhrajyoti): seanier jarnalistu gauri lankesh hatya kesulo sit daryaaptu vegavantamaindi. taajaagaa ee brundamloki naluguru inspectorlu, eduguru sab inspectorlu sahaa 40mandini adanamgaa cherchaaru. deentho ee kesunu vichaaristunna sit sabhyula sankhya 61ki cherindi. veerilo 15-20 mandi sabhyula brundam somavaram rajarajeswarinagarlona gourilankesh inti praantamlo kshunnamgaa pariseelana jaripi, vichaaranalu nirvahinchindi. ee hatya supaareetho jarigindani ‘sit’ bhaavistunnatlu telustondi. ee meraku aandhrapradeshku chendina oka vyaktini adupuloki teesukuni vichaarana chestunnatlu vishwasaneeya samacharam. kaga, ee hatya vyavahaaramlo naksalsku prameyam ledani janajeevana sravantilo kalasina maji naksal sirimane nagaraju, noor shreedhar abhipraayapaddaaru. ee hatya venuka sangh pariwar hastam undochannaru.